**ინტერესთა გამოხატვა**

**ქ. ბათუმის მუნიციპალიტეტში მყარი საყოფაცხოვრებო ნარჩენების გადამუშავების თანამედროვე ტექნოლოგიების შემოთავაზებისა და ნარჩენების გადამამუშავებელი ქარხნ(ებ)ის მშენებლობა/მართვის უზრუნველსაყოფად ინვესტიციების მოზიდვის თაობაზე**

**ზოგადი ინფორმაცია**

ქ. ბათუმის მუნიციპალიტეტის მერია აცხადებს ინტერესთა გამოხატვას ქ. ბათუმის მუნიციპალიტეტის სამოქმედო ტერეტორიაზე მყარი საყოფაცხოვრებო ნარჩენების გადამუშავების თანამედროვე ტექნოლოგიების შემოთავაზებისა და ნარჩენების გადამამუშავებელი ქარხნ(ებ)ის მშენებლობა/მართვის უზრუნველსაყოფად ინვესტიციების მოზიდვის მიზნით.

ინტერესთა გამოხატვის მიზანია, მოიზიდოს ინვესტორი ქ. ბათუმში თანამედროვე ტექნოლოგიებით აღჭურვილი, მყარი საყოფაცხოვრებო ნარჩენების გადამამუშავებელი ქარხნ(ებ)ის მშენებლობა/მართვის უზრუნველსაყოფად.

ინტერესთა გამოხატვაში მონაწილეობის მიღება შეუძლია ყველა დაინტერესებულ იურიდიულ პირს ან იურიდიულ პირთა გაერთიანებას (შემდგომში - პირები), რომელიც აკმაყოფილებს წინამდებარე დოკუმენტით განსაზღვრულ მოთხოვნებს.

ინტერესთა გამოხატვაში გამარჯვებულს ავლენს ქ. ბათუმის მუნიციპალიტეტის მერის ბრძანებით შექმნილი კომისია (შემდგომში - კომისია). ქ. ბათუმის მუნიციპალიტეტის მერიას და ინტერესთა გამოხატვაში გამარჯვებულ პირს (პირებს) შორის ფორმდება მემორანდუმი, რომელიც წარმოადგენს მხარეთა შეთანხმებას ურთიერთთანამშრომლობის შესახებ. საჭიროებისამებრ შესაძლებელია მემორანდუმს მხარედ დაემატოს სხვა პირები.

**მოთხოვნები დაინტერესებული პირ(ებ)ის მიმართ**

კანდიდატები ვალდებულნი არიან ინტერესის გამოხატვის წერილთან ერთად წარმოადგინონ შემდეგი ინფორმაცია და დოკუმენტები:

1. საფირმო სახელწოდება და მისამართი;
2. ამონაწერი სამეწარმეო რეესტრიდან/იურიდიული პირის რეგისტრაციის მოწმობა (და სხვა, დაფუძნების ან/და კომპანიის სახელის ცვლილების შესახებ არსებული დოკუმენტები);
3. იურიდიული პირის წესდების ნოტარიულად დამოწმებული ასლები;
4. კომპანიის რეზიუმე;
5. გამოცდილების აღწერა, რომელიც დაადასტურებს კანდიდატის ან კანდიდატის ქვეკონტრაქტორების შესაძლებლობას დააკმაყოფილოს ამავე დოკუმენტით (გამოცდილება) განსაზღვრული კრიტერიუმები. იმ შემთხვევაში, თუკი კანდიდატის გამოცდილება ეყრდნობა ქვეკონტრაქტორების გამოცდილებას, დამატებით საჭიროა წარმოდგენილ იქნეს პროექტში მონაწილეობის მიღების მზადყოფნის დამადასტურებელი დოკუმენტები თითოეული ქვეკონტრაქტორისთვის. გამოცდილების აღწერის განაცხადს თან უნდა ახლდეს გამოცდილების დამადასტურებელი დოკუმენტები და ცნობები;
6. პროექტში მონაწილე ყველა მხარისათვის - წინა 3 წლის აუდიტირებული ფინანსური ანგარიშგება, რომელიც თავის მხრივ მოიცავს იმ იურიდიულ პირთა ჯგუფის კონსოლიდირებულ ფინანსურ ანგარიშგებას, რომელთაც ეს მხარეები მიეკუთვნებიან;
7. იმ პარტნიორთა სათანადოდ დამოწმებული სია, რომლებიც ფლობენ კანდიდატის წილის/აქციების 5 პროცენტზე მეტს;
8. ბიზნეს კონცეფცია (ძირითადი ფინანსური გათვლების ჩათვლით);
9. შემოთავაზებული ტექნოლოგიებით მათ მიერ შექმნილი და უკვე მოქმედი ქარხნ(ებ)ის ნუსხა საკონტაქტო ინფორმაციის მითითებით, აგრეთვე მიმდინარე პროექტები (ასეთის არსებობის შემთხვევაში);
10. მყარი საყოფაცხოვრებო ნარჩენების გადამუშავების სფეროში აქტივობის არანაკლებ 3-წლიანი გამოცდილება (აუცილებელია გამოცდილების დამადასტურებელი დოკუმენტაციის წარმოდგენა);
11. წერილი იმის თაობაზე, რომ კომპანია იღებს ვალდებულებას საქართველოს მოქალაქეებისაგან დააკომპლექტოს ქარხნ(ებ)ის ოპერირებისათვის აუცილებელი პერსონალის არანაკლებ 70 პროცენტი;
12. უცხოური საწარმოს შემთხვევაში, ყველა მოთხოვნილი დოკუმენტი ინგლისურ ენაზე წარმოდგენილი უნდა იყოს შესაბამისი ქვეყნის მიერ აპოსტილით დამოწმებული, ხოლო ქართულ ენაზე ნათარგმნი დოკუმენტაცია – ნოტარიულად დამოწმებული.

**Gგამარჯვებულის გამოვლენის კრიტერიუმები**

1. წარმოდგენილი კანდიდატებიდან უპირატესობა მიენიჭება ისეთ წინადადებას ვინც არ მოითხოვს გადასახადს (Gate/Tipping Fee) ქარხნ(ებ)ისათვის მიწოდებული ნარჩენების გადამუშავებასთან დაკავშირებით.
2. იმ შემთხვევაში, თუ ყველა კანდიდატის მიერ წარმოდგენილ წინადადებებში მოთხოვნილი იქნება ქარხნ(ებ)ისათვის მიწოდებული ნარჩენის გადამუშავებასთან დაკავშირებით გადასახადი, უპირატესობა მიენიჭება იმ კანდიდატს, რომლის მიერ წარმოდგენილ განაცხადში გადასახადის ოდენობა იქნება ყველაზე დაბალი.
3. იმ შემთხვევაში, თუ ორი ან მეტი განაცხადით, კანდიდატები აღმოჩნდებიან ერთნაირ პირობებში, კომისია ამ განაცხადების წარმომდგენ პირებს განუსაზღვრავს დამატებით ვადას, შეფასების კრიტერიუმის ნაწილში გაუმჯობესებული წინადადებების წარმოდგენის მიზნით.

**ინტერესთა გამოხატვის თაობაზე განაცხადის წარდგენა**

1. ინტერესთა გამოხატვის შესახებ განაცხადი (ქართულ და ინგლისურ ენებზე) წარდგენილი უნდა იყოს 1 ნაბეჭდი, ხელმოწერილი ორიგინალის და ერთი ელექტრონული ასლის (PDF) სახით, რომლებიც უნდა იყოს მოთავსებული დალუქულ კონვერტში და უნდა ჩაბარდეს ქ. ბათუმის მუნიციპალიტეტის მერიას, არაუგვიანეს 2016 წლის 31 მარტის 18 საათისა ბათუმის დროით, შემდეგ მისამართზე: ქ. ბათუმის მუნიციპალიტეტის მერია, ქ. ბათუმი, ლ. ასათიანის ქ. # 25. ნაბეჭდ ორიგინალსა და ელექტრონულ ასლს შორის შეუსაბამობის არსებობის შემთხვევაში, უპირატესობა მიენიჭება ნაბეჭდ ორიგინალს;
2. დოკუმენტაციის სისწორეზე პასუხისმგებლობა ეკისრება კანდიდატებს;
3. კანდიდატებს შეუძლიათ მოითხოვონ განმარტებები ცალკეულ საკითხებზე მოცემული ელექტრონული მისამართის მეშვეობით info@batumi.ge, არაუგვიანეს 2016 წლის 10 მარტისა;
4. იმ შემთხვევაში, თუკი კანდიდატი ზემოხსენებულ ინფორმაციას არ წარმოადგენს ინტერესის გამოხატვის შესახებ განცხადების წარდგენისას, ან წარმოადგენს არასრულად, მისი კანდიდატურა არ იქნება განხილული. აგრეთვე ვადის დარღვევით წარდგენილი განაცხადები რჩება განუხილველი, რაზეც ქ. ბათუმის მუნიციპალიტეტის მერია შესაბამის პირებს უგზავნის შეტყობინებას.

**Qქ. ბათუმის მუნიციპალიტეტის მერიის უფლებები და ვალდებულებები**

1. ქ. ბათუმის მუნიციპალიტეტის მერია იღებს ვალდებულებას დაინტერესებულ პირს საკუთარი კომპეტენციის ფარგლებში დაეხმაროს ნარჩენების გადამამუშავებელი კონკრეტული ქარხნისათვის აუცილებელი მიწის ფართობის მოძიებასა და საორიენტაციოდ 25 - წლიანი უსასყიდლო აღნაგობის უფლებით გადაცემის საკითხში მშენებლობის, ოპერირებისა და გადაცემის (BOT) მემორანდუმის საფუძველზე. ამასთან, აღნაგობის უფლების გადაცემა განხორციელდება ვალდებულებების შესრულების პირობით.
2. ქ. ბათუმის მუნიციპალიტეტის მერია ასევე იღებს ვალდებულებას, ნარჩენების გადამამუშავებელი ქარხანა უზრუნველყოს აუცილებელი კომუნიკაციებით.
3. ქ. ბათუმის მუნიციპალიტეტის მერია უფლებამოსილია, საჭიროების შემთხვევაში გადაამოწმოს კანდიდატთა მიერ წარმოდგენილი დოკუმენტაციის უტყუარობა ან/და დამატებით მოითხოვოს დოკუმენტაცია.
4. ქ. ბათუმის მუნიციპალიტეტის მერია დაინტერესებული პირის წინაშე არ იღებს ვალდებულებას რაიმე ფორმით უზრუნველყოს ნარჩენების გადამამუშავებელი ქარხნ(ებ)ის მიერ წარმოებული პროდუქციის შესყიდვა.
5. ქ. ბათუმის მუნიციპალიტეტის მერია გამარჯვებული პირის წინაშე არ იღებს ვალდებულებას მისაწოდებელი საყოფაცხოვრებო ნარჩენის შემადგენლობაზე.
6. ქ. ბათუმის მუნიციპალიტეტის მერია დაინტერესებული პირის წინაშე არ იღებს რაიმე სახის ფინანსურ ვალდებულებას ქარხნისათვის მიწოდებული ნარჩენების გადამუშავების გადასახადთან დაკავშირებით (Gate/Tipping Fee).
7. ქ. ბათუმის მუნიციპალიტეტის მერია გამარჯვებული პირის წინაშე არ იღებს ვალდებულებას გადამუშავების შედეგად წარმოქმნილი ნარჩენის პოლიგონამდე ტრანსპორტირებაზე.

**ინტერესთა გამოხატვის და განხილვის პროცედურები**

1. კანდიდატთა `მოკლე სიას “ (short list), ინტერესთა გამოხატვის თაობაზე განაცხადების წარდგენის ვადის ამოწურვის შემდგომ, 45 კალენდარული დღის განმავლობაში, განსაზღვრავს კომისია. `მოკლე სიაში“ შევა მხოლოდ 5 ისეთი კანდიდატი, რომლებიც კომისიის გადაწყვეტილებით დააკმაყოფილებენ ინტერესთა გამოხატვის თაობაზე მოწვევის პირობებს.
2. კანდიდატებს გაეგზავნებათ წერილობითი შეტყობინება `მოკლე სიაში~ შესვლის ან არ შესვლის შესახებ. წერილობითი შეტყობინების მიღებიდან არაუგვიანეს 120 კალენდარული დღის ვადაში, დაინტერესებული პირი ქ. ბათუმის მუნიციპალიტეტის მერიას წარუდგენს დეტალურ ბიზნეს გეგმას და ტექნიკურ - ეკონომიკურ კვლევას (Feasibility Study), რომელსაც იხილავს კომისია. წარმოდგენილ დოკუმენტაციას 30 კალენდარული დღის განმავლობაში განიხილავს კომისია და დადებითი გადაწყვეტილების მიღების შემთხვევაში დაინტერესებულ პირს ეცნობება წერილობით.
3. `მოკლე სიაში~ შესული კანდიდატების მიერ წარმოდგენილი დოკუმენტაცია/ტექნიკურ ეკონომიკური კვლევა უნდა მოიცავდეს შემდეგ ინფორმაციას:
* ინფორმაცია გადამუშავების შედეგად მიღებული პროდუქციის სახეობისა და მისი რაოდენობრივი და ხარისხობრივი მაჩვენებლების შესახებ;
* ინფორმაცია წარმოების სიმძლავრის (დღიურად გადამუშავებული ნარჩენის მოცულობა - ტონა) შესახებ;
* ინფორმაცია ნარჩენების გადამამუშავებელი ქარხნ(ებ)ის მშენებლობისათვის აუცილებელი ინვესტიციის სავარაუდო მოცულობის შესახებ;
* პროექტის განხორციელების ვადები (საპროექტო სამუშაოებისათვის აუცილებელი ვადისა და უშუალოდ სამშენებლო სამუშაოებისათვის აუცილებელი ვადების მითითებით);
* ინფორმაცია გამოყენებული სტანდარტების/ნორმების შესახებ;
* ძირითადი ტექნიკური პარამეტრები და ტექნოლოგიის აღწერილობა (სერტიფიკატების ჩათვლით, ასეთის არსებობის შემთხვევაში);
* ინფორმაცია ნარჩენების გადამამუშავებელი ქარხნ(ებ)ის განთავსების სავარაუდო ადგილ(ებ)ის შესახებ;
* გადამუშავების შედეგად მიღებული პროდუქციის რეალიზების სავარაუდო სქემა და ბაზარი;
* ინფორმაცია ნარჩენების გადამუშავების შედეგად წარმოქმნილი საწარმოო ნარჩენის მოცულობის, შემადგენლობის და საწარმოო ნარჩენის განთავსების გეგმის შესახებ;

**მემორანდუმის პირობები**

1. მემორანდუმი ფორმდება იმ დაინტერესებულ პირთან, რომელის ბიზნეს გეგმასაც თანდართულ დოკუმენტაციასთან ერთად მიენიჭება უპირატესობა სხვა ბიზნეს გეგმებთან მიმართებაში. მემორანდუმი ფორმდება კომისიის მიერ კანდიდატისთვის უპირატესობის მინიჭების თაობაზე წერილობითი შეტყობინებიდან არაუგვიანეს 30 კალენდარული დღის განმავლობაში.
2. მემორანდუმის გასაფორმებლად აუცილებელია, რომ ბიზნეს გეგმის მოწონებისა და თანამშრომლობის სურვილის დადასტურების წერილობითი შეტყობინების მიღებიდან არაუგვიანეს 30 კალენდარული დღის ვადაში, დაინტერესებულმა პირმა გარემოზე ზემოქმედების შეფასების ანგარიშის მომზადების და მემორანდუმის პირობების მიხედვით წარმოსადგენი სამშენებლო ნებართვის მიღების უზრუნველსაყოფად ქ. ბათუმის მუნიციპალიტეტის მერიას წარუდგინოს უპირობო, გამოუთხოვადი საბანკო გარანტია (`წინასამშენებლო გარანტია“) მყარი საყოფაცხოვრებო ნარჩენების გადამამუშავებელი ქარხნ(ებ)ის მშენებლობისათვის აუცილებელი მთლიანი ინვესტიციის სავარაუდო მოცულობის 2%-ის (ორი) ოდენობით იმ ვალუტაში, რომელშიც წარმოდგენილი იქნება საინვესტიციო წინადადება. წინასამშენებლო გარანტია გაცემული უნდა იყოს `ეკონომიკური თანამშრომლობისა და განვითარების ორგანიზაციის” (OECD) წევრ ნებისმიერ ქვეყანაში ან საქართველოში ლიცენზირებული ნებისმიერი საბანკო დაწესებულების მიერ.
3. პირობების (გარემოზე ზემოქმედების შეფასების ანგარიშის მომზადება და მემორანდუმის პირობების მიხედვით წარმოსადგენი სამშენებლო ნებართვის მიღება) დარღვევა გამოიწვევს დამრღვევი პირისათვის საურავის დაკისრებას, წინასამშენებლო გარანტიით გათვალისწინებული მთლიანი თანხის 0,5%-ის ოდენობით ყოველ ვადაგადაცილებულ დღეზე. დაკისრებული საურავის გადახდა უნდა განხორციელდეს დამრღვევი პირის მიერ ქ. ბათუმის მუნიციპალიტეტის მერიის მხრიდან შესაბამისი მოთხოვნის მიღებიდან არაუგვიანეს 15 კალენდარული დღის ვადაში, ხოლო თუ აღნიშნულ ვადაში გადახდა არ განხორციელდა – ქ. ბათუმის მუნიციპალიტეტის მერიის მიერ მოხდება წინასამშენებლო გარანტიიდან საურავის გადაუხდელი ოდენობის თანხის მოთხოვნა.
4. იმ შემთხვევაში, თუ დამრღვევ პირზე დაკისრებული საურავების ჯამი შეადგენს წინასამშენებლო გარანტიით გათვალისწინებული მთლიანი თანხის 50%-ს, ქ. ბათუმის მუნიციპალიტეტის მერია უფლებამოსილია ცალმხრივად შეწყვიტოს მემორანდუმის მოქმედება. ასეთ შემთხვევაში, ქ. ბათუმის მუნიციპალიტეტის მერიის მიერ განხორციელდება გარანტიით გათვალისწინებული მთლიანი თანხის მოთხოვნა.
5. საინვესტიციო პერიოდში მყარი საყოფაცხოვრებო ნარჩენების გადამამუშავებელი ქარხნ(ებ)ის წარმოების პროცესის უზრუნველსაყოფად და შესაძლო რისკების დასაზღვევად შესაძლებელია კომისიის მიერ მომზადდეს და განხილული იქნას ინვესტორის მხრიდან დამატებითი გარანტი(ებ)ის წარმოდგენის რეკომენდაციები.
6. იმ შემთხვევაში, თუ ინტერესთა გამოხატვის შედეგად, ქ. ბათუმის მუნიციპალიტეტის მერიაში წარმოდგენილია მხოლოდ ერთი განაცხადი, რომელიც აკმაყოფილებს დადგენილ მოთხოვნებს, კომისია უფლებამოსილია მიიღოს გადაწყვეტილება ამ განაცხადის წარმომდგენი პირის გამარჯვებულად ცნობის შესახებ.
7. ინტერესთა გამოხატვაში გამარჯვებულ პირთან დასადები მემორანდუმის პროექტს ქ. ბათუმის მუნიციპალიტეტის მერიის კომისიის მიერ მოწონების შემთხვევაში ხორციელდება მისი ხელმოწერა კანონმდებლობით დადგენილი წესით.
8. იმ შემთხვევაში, თუ გამარჯვებულ პირთან არ მოხდა მემორანდუმის დადება, კომისია უფლებამოსილია მემორანდუმი დადოს დარჩენილ მონაწილეებს შორის მომდევნო საუკეთესო განაცხადის წარმომდგენ პირთან.
9. მემორანდუმის პირობების შესრულების მონიტორინგს ახორციელებს ქალაქ ბათუმის მუნიციპალიტეტის მერიის შესაბამისი სამსახური და წარუდგენს ინფორმაციას კომისიას.

**კომისიის უფლებამოსილებები**

 კომისია უფლებამოსილია:

* კანდიდატის მიერ წარდგენილ განაცხადთან დაკავშირებით მოითხოვოს დაზუსტება ან დამატებითი დოკუმენტაცია;
* დისკვალიფიკაცია მისცეს ნებისმიერ იმ კანდიდატს, რომლის განაცხადი ინტერესის გამოხატვაზე არ შეესაბამება ამ მოწვევით განსაზღვრულ ინსტრუქციებს;
* დისკვალიფიკაცია მისცეს ნებისმიერ იმ კანდიდატს, რომელიც ინტერესის გამოხატვაზე განაცხადში დაამახინჯებს არსებულ ფაქტებს;
* უკან გამოიწვიოს ეს მოწვევა ინტერესთა გამოხატვაზე, ან ხელმეორედ მოიწვიოს კანდიდატები იმავე ან სხვა საფუძვლით, ქ. ბათუმის მუნიციპალიტეტის მერიის ოფიციალურ ვებ გვერდზე ინფორმაციის გამოქვეყნების გზით.

**გამოყენებადი სამართალი და დავების მოგვარება**

1. ინტერესთა გამოხატვის შესახებ განაცხადი და დოკუმენტების წარდგენა, აგრეთვე, აღნიშნულ ინტერესთა გამოხატვასთან დაკავშირებული ნებისმიერი დავა რეგულირდება საქართველოს კანონმდებლობით.
2. აღნიშნულ ინტერესთა გამოხატვასთან დაკავშირებული ნებისმიერი დავა განიხილება საქართველოს სასამართლოების მიერ.

**საკონტაქტო მონაცემები**

საკონტაქტო პირი ქ. ბათუმის მუნიციპალიტეტის მერიიდან:

**ეთერ ლომაძე**

ქ. ბათუმის მუნიციპალიტეტის მერიის საფინანსო-ეკონომიკური სამსახურის

სტრატეგიული დაგეგმვის, საინვესტიციო და ეკონომიკური განვითარების

განყოფილების უფროსი

ტელეფონი: +995 577 201170

ელ. ფოსტა: etu.lomadze@gmail.com

**ირაკლი ბოლქვაძე**

ქალაქ ბათუმის მუნიციპალიტეტის მერიის საფინანსო-ეკონომიკური სამსახურის

უფროსის მოადგილის მოვალეობის შემსრულებელი

ტელეფონი: +995 591 110184

ელ. ფოსტა: iraklij.bolkvadze@gmail.com

**საორიენტაციო მონაცემები:**

|  |
| --- |
| ნარჩენების გატანა (ტონა) |
|  | **2012** | **2013** | **2014** |
| **იანვარი** | 4,630.0 | 4,653.0 | 4,957.4 |
| **თებერვალი** | 3,907.4 | 4,007.9 | 4,112.4 |
| **მარტი** | 4,256.5 | 4,393.4 | 4,427.2 |
| **აპრილი** | 4,180.3 | 4,199.6 | 5,186.0 |
| **მაისი** | 4,740.4 | 4,748.4 | 5,340.3 |
| **ივნისი** | 4,970.0 | 4,976.0 | 5,930.0 |
| **ივლისი** | 6,320.9 | 6,325.9 | 7,027.4 |
| **აგვისტო** | 6,780.0 | 6,806.6 | 7,574.2 |
| **სექტემბერი** | 5,800.5 | 5,848.5 | 6,308.5 |
| **ოქტომბერი** | 5,350.7 | 5,375.8 | 5,680.6 |
| **ნოემბერი** | 4,950.0 | 4,949.4 | 5,371.7 |
| **დეკემბერი** | 4,063.3 | 5,115.7 | 5,861.4 |
|  | **59,950.0** | **61,400.2** | **67,777.1** |
|  |  |  |  |

**myari sayofacxovrebo narCenebis procentuli Semadgenloba q. baTumSi**

sakvebi produqtebi – 62.76 %; polieTileni – 6.68 %; qsovili – 11.18 %; plastmasi – 3.47 %; qaRaldi – 7.60 %; mina – 3.54 %; samSeneblo masalebi – 1.75 %; metali – 1.19 %; xe – 0.62 %; tyavi, rezina – 0.61 %; saSiSi – 0.60 %.